作者：黄子行
词牌/韵律：西湖月

paragraphs: 初弦月挂林梢，又一番西园，探梅消息。
粉墙朱户，苔枝露蕊，淡匀轻饰。
玉儿应有恨，为怅望东昏相记忆。
便解珮、飞入云阶，长伴此花倾国。
诗腰瘦损刘郎，记立马攀条，倚阑横笛。
少年风味，拈花弄蕊，爱香怜色。
扬州何逊在，试点染吟笺留醉墨。
谩赢得、疏影寒窗，夜深孤寂。